**venus victrix**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

luna îmi sărută obrajii

cu buzele colorate negru abanos

ca ramurile salciei pletoase

când alintă talpa vântului

și mă face să plâng cu lacrimi de cântec

pe luciul apei

în cercuri concentrice

orologiu mă leagănă

în talma neagră a nopții

din două în două valuri

și mă lasă din zbor

pe piscul unui adânc

cu azimutul în aval

de primul vals

adorm

cu ultima imagine a ta îmbrățișând retina

niciodată plină

niciodată goală

și mă gândesc la venus

la brațele care-au rămas înfășurate de irisul meu

de când i-am dăruit mărul de aur

ca un blestem al iubirii

să nu fim niciodată întregi

unul fără celălalt